ALTA banka a.d. Beograd (u daljem tekstu: Banka), **kao Rukovalac podataka, tokom selekcije kandidata koje će potencijalno angažovati kroz radni odnos ili van radnog odnosa**, prikuplja i obrađuje podatke o ličnosti u skladu sa Zakonom o zaštiti podataka o ličnosti („Službeni glasnik“, br. 87/2018, u daljem tekstu: Zakon) kao i Opštom Uredbom o zaštiti podataka o ličnosti (*General Data Protection Regulation* (EU) 2016/679 – GDPR).

Radi transparentne obrade podataka o ličnosti, Banka ovim obaveštenjem pruža informacije o obradi podataka o ličnosti, o zaštiti podataka i pravima koja se tiču obrade.

1. **IDENTITET I KONTAKT PODACI RUKOVAOCA I LICA ZA ZAŠTITU PODATAKA O LIČNOSTI**

*ALTA banka a.d. Beograd,*

*Bulevar Zorana Đinđića 121, 11 070 Novi Beograd*

*MB 07074433,*

*Tel: 011/2205-500,*

*www.altabanka.rs*

U vezi sa obradom i zaštitom podataka o ličnosti, kao i ostvarivanjem prava zagarantovanih Zakonom, lice na koje se podaci odnose može se obratiti Licu za zaštitu podataka o ličnosti (DPO – *Data Protection Officer*) putem:

* *e-mail* adrese: dpo@altabanka.rs, ,
* slanjem dopisa poštom na adresu ALTA banka a.d. Beograd, Bulevar Zorana Đinđića 121, 11070 Beograd, sa naznakom: “Za Lice za zaštitu podataka o ličnosti”.
* predajom dopisa u ekspoziturama Banke, sa naznakom Odeljenje kontrole usklađenosti poslovanja „ za Lice za zaštitu podataka o ličnosti“.

Lice za zaštitu podataka o ličnosti će na svaki upit lica čiji se podaci obrađuju odgovoriti u najkraćem mogućem roku, u zavisnosti od kompleksnosti samog upita, ali ne kasnije od 30 dana od dana prijema urednog upita. Izuzetno, navedeni rok se može produžiti za još 60 dana, o čemu će se lice koje je poslalo upit blagovremeno obavestiti.

# SVRHE I PRAVNI OSNOV OBRADE PODATAKA

Banka prikuplja i obrađuje podatke o ličnosti isključivo za određene svrhe i uz postojanje odgovarajućeg zakonskog osnova**:**

**Odabir i angažovanje kandidata:** obrađivanje prijava zainteresovanih kandidata za oglašena radna mesta u Banci, prijava zainteresovanih lica pristiglih putem internet sajta Banke, testiranje kandidata.

Zakonski osnov za navedenu svrhu je pristanak kandidata, koji se eksplicitno daje obeležavanjem polja saglasnosti ili dobrovoljnim popunjavanjem veb obrazaca i slanjem dokumentacije (elektronskom) poštom.

Pristanak se može opozvati u bilo kom trenutku, podnošenjem opoziva pristanka Odeljenju ljudskih resursa hr@altabanka.rs ili obraćanjem Licu za zaštitu podataka o ličnosti.

**Čuvanje podataka kandidata koji nisu prošli odabir i angažovanje** radi obaveštavanja o budućim pozicijama u Banci.

Zakonski osnov za navedenu svrhu je ostvarivanje legitimnog interesa Banke.

U slučaju da kandidat nije prošao proces odabira, Banka nastavlja da čuva podatke o kandidatu radi obaveštavanja o novim pozicijama u Banci koje će se otvoriti. Legitiman interes Banke se sastoji u tome da čuvanje podataka kandidata omogućava efikasniji proces selekcije i regrutacije, bez objavljivanja novog konkursa i ponovnog prikupljanja novih podataka.

Interesi ili prava i slobode kandidata nisu ugrožena time što Banka nastavlja da čuva podatke, s obzirom na to da i kandidati imaju interes da ih Banka obavesti ukoliko bude otvorene nove pozicije.

Za obradu podataka po osnovu legitimnog interesa nije potreban pristanak kandidata, ali kandidati imaju pravo da u bilo kom trenutku podnesu zahtev za ostvarivanje svojih prava na način opisan u poglavlju 6 ovog obaveštenja.

# VRSTE PODATAKA O LIČNOSTI KOJE SE OBRAĐUJU I NAČIN PRIKUPLJANJA i OBRADE

Banka prikuplja obavezne i opcione podatke o svakom kandidatu.

Obavezni podaci su: Ime i Prezime, adresa, broj telefona, stručna sprema, naziv obrazovne institucije.

Opcioni podaci: vozačka dozvola, CV, fotografija, sertifikati koje je kandidat stekao.

# KATEGORIJE PRIMALACA KOJI IMAJU PRISTUP PODACIMA

Pristup podacima koje Banka obrađuje imaju:

* **Zaposleni u Banci,**  koji u skladu sa prirodom posla učestvuje u procesu odabira kandidata. Poseban pristup se omogućava rezultatima testiranja I anketiranja.
* **Ugovorni partneri Banke,** koji vrše određene poslove regrutacije za Banku, a sakojima Banka ima posebno potpisan ugovor o poslovnoj saradnji.

**5 PRENOS PODATAKA U DRUGE DRŽAVE ILI MEĐUNARODNE ORGANIZACIJE**

Banka podatke o ličnosti obrađuje u Republici Srbiji. Prenos podataka u druge države vrši se samo ukoliko je to neophodno usled korišćenja cloud rešenja za čuvanje podataka.

Smatra se da je primereni nivo zaštite obezbeđen u državama i međunarodnim organizacijama: (a) koje su članice Konvencije Saveta Evrope o zaštiti lica u odnosu na automatsku obradu ličnih podataka ili (b) za koje je Evropska komisija utvrdila da obezbeđuju primereni nivo zaštite ili (c) sa kojima je zaključen međunarodni sporazum o prenosu podataka o ličnosti.

Prenos Vaših podataka o ličnosti u državu ili međunarodnu organizaciju koja ne ispunjava navedene uslove izvršiće se samo uz Vaš izričit pristanak i ako su ispunjeni drugi uslovi propisani članom 69 Zakona.

Više informacija o merama zaštite možete zatražiti od Lica za zaštitu podataka o ličnosti.

# PRAVA LICA NA KOJE SE PODACI ODNOSE

Imate pravo da od Banke kao rukovaoca dobijete informaciju da li se Vaši podaci obrađuju i u vezi sa podacima koji se odnose na Vas, ostvarite sledeća prava:

**Pravo na pristup** – Odobrenje da pristupite svojim podacima o ličnosti i dobijete informacije o: svrsi obrade, vrstama podataka koji se obrađuju, primaocima podataka, o predviđenom roku čuvanja.

**Pravo na ispravku, dopunu, ograničavanje obrade i brisanje podataka -** možete tražiti da se podaci koji se odnose na Vas isprave ukoliko su netačni ili dopuniti podatke u slučaju da su nepotpuni.

Banka će na Vaš zahtev izvršiti brisanje podataka o ličnosti ukoliko su ispunjeni uslovi iz člana 30. Zakona (ako je ispunjena svrha zbog koje su prikupljeni, ukoliko je povučen pristanak, a ne postoji zakonski osnov za obradu). Banka ne može obrisati Vaše podatke o ličnosti ukoliko je obaveza njihove obrade propisana zakonom, obrada je obavezna iz razloga zaštite javnog interesa ili je neophodna za pokretanje ili odbranu pravnog zahteva.

Banka će na Vaš zahtev ograničiti obradu Vaših podataka o ličnosti u slučaju da ste osnovano osporili tačnost Vaših podataka ili zakonitost obrade, ukoliko podaci o ličnosti više nisu potrebni za ostvarivanje svrhe obrade ili podnet prigovor na obradu, a u toku je procenjivanje da li pravni osnov za obradu od strane rukovaoca preteže nad interesima tog lica.

**Pravo na prenosivost** – Banka će Vam na Vaš zahtev dostaviti podatke o ličnosti u strukturisanom, uobičajeno korišćenom i elektronski čitljivom obliku i omogućiti da ih prenesete drugom rukovaocu bez ometanja od strane Banke u sledećim slučajevima: obrada je zasnovana na pristanku ili neophodna za izvršenje ugovora; obrada se vrši automatizovano. Ovo pravo obuhvata i mogućnost da se zahteva da Vaši podaci budu preneti drugom rukovaocu ukoliko je to tehnički izvodljivo.

**Pravo na prigovor** – Imate pravo da u bilo kom trenutku podnesete prigovor na obradu podataka o ličnosti koji se odnose na Vas zasnovanu na legitimnom interesu ili koja je u neophodna u cilju obavljanja poslova u javnom interesu ili izvršenja zakonom propisanih obaveza Banke. Banka će nakon toga obustaviti obradu Vaših podataka osim ako postoji zakonit osnov koji preteže nad Vašim interesima ili slobodama ili ako se obrada obavlja u svrhu pokretanja ili odbrane pravnog zahteva.

Prigovor možete podneti u bilo kom trenutku na obradu Vaših podataka za potrebe direktnog oglašavanja, nakon čega će Banka prekinuti obradu za potrebe direktnog oglašavanja.

**Pravo na osporavanje odluke donete u automatizovanoj obradi** – U slučaju da smatrate da su Vaša prava narušena odlukom donetom u automatizovanom procesu odlučivanja, imate pravo da osporite takvu odluku ili zahtevate da se odluka preispita uz učešće nadležnog zaposlenog u Banci.

**Pravo na pritužbu Povereniku** - Imate pravo da podnesete pritužbu Povereniku za informacije od javnog značaja i zaštitu podataka o ličnosti ukoliko smatrate da se obrada podataka o ličnosti sprovodi suprotno odredbama Zakona i drugih važećih propisa.

**Ostvarivanje prava** – U cilju ostvarivanja Vaših prava, možete se obratiti Banci na jedan od načina opisanih u sekciji 1. ovog dokumenta. Mere koje Banka preduzme u vezi sa ostvarivanjem prava lica su besplatne. Samo u slučaju neosnovanih ili preteranih zahteva, a naročito ako se učestalo ponavljaju, Banka može naplatiti naknadu nužnih administrativnih troškova pružanja informacije, odnosno postupanja po zahtevu ili odbiti da postupi po zahtevu.

# BEZBEDNOST PODATAKA

Banka u okviru svog Integrisanog sistema menadžmenta primenjuje najviše moguće standarde u oblasti bezbednosti podataka. Banka u svom poslovanju primenjuje internacionalni standard ISO 27001 i sve neophodne organizacione, tehničke i kadrovske mere za zaštitu bezbednosti i privatnosti informacija.

# PERIOD ČUVANJA PODATAKA

Banka podatke o ličnosti koje je sakupila i obrađivala u okviru procesa odabira i angažovanja kandidata čuva do okončanja procesa. Podaci kandidata koji nisu izabrani, odnosno podatke koje su dostavili samoprijavljivanjem, čuva do 2 godine po isteku godine u kojoj su podaci prikupljeni. Period čuvanja može biti se promeniti ukoliko kandidat opozove pristanak I ostvari pravo na prigovor.

**Izmene obaveštenja o zaštiti podataka o ličnosti**

S obzirom na to da se ovo obaveštenje i uslovi o zaštiti podataka o ličnosti koje ono sadrži mogu menjati, potrebno je da lica na koja se odnose podaci redovno proveravaju sadržinu ovog obaveštenja.

S poštovanjem,

**ALTA banka a.d. Beograd**